Nyeste Skilderie af Kiøbenhavn, 1828-10-07
Indenlandske Efterretninger. Om en Vand-Plante, som voxer i stor Mængde næsten overalt her i Landet, nemlig den saakaldte Dunhammer, eller Donnemors Kølle (typha latifolia, er det vel allerede. lange bekiendt, at den kunde tjene til økonomisk Anvendelse. Den har nogen Lighed med Røratterne, der ogsaa voxe i Vand; men kjendes let fra disse derved, at den paa Spidsen har sine Blomster saa tæt hos hinanden, at de tilhobe danne ligesom en Kølle, og, naar den modnes, er denne Kølle blød at føle paa og bestaaer af tæt hos hinanden staaende Haar eller Uld. Det er denne Uld man med Nytte kan anvende, i Økonomien. En Kleet i Leipzig havde for en Deel Aar siden anstillet Forsøg hermed, og ladet Ulden spinde, baade allene og i Blanding med Bomuld. Da dette Produkt voxer paa Steder, som ikke kunne dyrkes, og er en saa fortræslig Tilsætning til Bomulden fortjener den vel at indsamles. I det Slesvigske bruger man disse tykke Køller af Donnemors til Lys. Man tørrer dem, dypper dem i Talg, tænder dem an, og bruger dem nu for at oplyse en varm Ovn. Da Talgen ikke kan løbe ned, men opfanges bestandig af Ulden eller Haarene, saa vil Talgen ikke kunne gjøre Ovnen ureen, som vilde blive Tilfældet ved at bruge et andet Lys. Man har forfærdiget Papir heraf. Man kan benytte denne Kølle saavel til Fyrtønder, som isteden for Svamp. Man afskjærer den i September eller følgende Maaned, slækker den, sol tørrer den, siden koger den med Salpetervand, og derefter atter tilstrækkeligt tørrer den, da den er ildfængende, ja baade i Henseende til Lugt og Reenhed langt at foretrække den fra China hidkommende saakaldte chinesiske Svamp, der baade har ubehagelig Lugt og Udseende. Vladene af denne samme Plante bruge Bødkerne at lægge under Tøndebaand, hvorved de ligge fastere, og overalt benyttes de meget til at tætte Kar med. Paa nogle Steder dyrker man den endog i denne Hensigt. (Mere i Handelstidend. 1799 No. 32, og i Wedels Samlinger 5te Deel S. 39.) J Landhuusholdnings Selskabets sidste Bekjendtgjørelse om uddeelte Præmier, (Tillæg til Statstid. No. 69) bemærkes: at Anvendelsen af denne Plante har været mere anbefalet i botaniske Skrifter end virkeligen udført. Hr. Premier=Lieutenant F. C. v. Coch af det første Livregiment til Fods har den Fortjeneste, at have gjort Forsøg med denne Planteulds Anvendelse, og Forsøgene har været meget hældige. Han har forevist Selskabet et Teppe og en Pude, udstoppede dermed, og begge befandtes meget lette og temmelig elastiske. Hr. Lieutenanten har tillige meddeelt sin Fremgangsmaade med Jndsamlingen, Rensningen og Tør ringen af denne Plante." J Anledning deraf tilkjendtes ham, som et Hæderstegn, Selskabets første Sølvmedaille. Ligesom paa Langeland vedbliver en meget ondartet Feber at grassere i Kallundborg og Omegnen, som bortrykker mange Mennesker, især af den simple Kasse. Den almeenagtede Sognepræst, Vitus Bering Rørdam, er ogsaa nylig efter 4 Dages Sygeleie bortkaldet. i den kraftfulde Alder af 47 Aar, formodentlig som et Offer for sin trolig opfyldte Kaldspligt. Han var en sjelden virksom Mand i sit Embede, om hvem med Sandhed kan siges, at han døde paa sin Post. Daglig gik han flere Timer omkring til de i sit Sogn angrebne Syge, forat staae dem bi med Religionens Trøst. Under denne hans Kierligheds Gang blev han den 10 Septbr. nedlagt paa Sottesengen, fra hvilken han ikke mere stod op.